Tojikistonda bir kunda 204 kishida koronavirus  aniqlandi

Tojikistonda kecha 20 mayda koronavirusga chalinganlar soni 2 ming 140 kishiga etdi, bir kunda mamlakat bo`yicha 204 kishida infeksiya aniqlangan. Bu haqda mamlakat sog`liqni saqlash vazirligi matbuot xizmatiga tayanib ria.ru xabar berdi.
“Kecha chorshanba kuni kechga borib Tojikistonda 204 ta infeksiyaga chalinish holati aniqlandi, o`lim holati qayd etilmadi”, dedi vazirlik vakili.
Matbuot markazining ma`lum qilishicha, hozirda mamlakatda 3 ming 532 kishi tibbiyot xodimlari kuzatuvida turibdi, o`tgan bir kunda 595 kishi sog`ayib chiqqanligi haqida ma`lum qilindi.
Ma`lumot uchun: Tojikistonda koronavirus aniqlangan kundan boshlab to hozirgacha jami 41 bemor ofat qurboni bo`lgan. Ushbu ko`rsatkich bo`yicha Tojikiston Markaziy Osiyodagi barcha mamlakatlardan o`zib ketdi.